google/wiki40b huggingface dataset:
Balladeopera

Balladeopera eller balladefarse (engelsk: Ballad opera) er en sjangerbetegnelse for et burlesk og satirisk engelsk musikkteater på 1700-tallet.
Balladeoperaer var strukturert på samme måte som epokens italienske opera, men med talte dialoger i stedet for resitativer og en musikk som stort sett besto av enkle, folkelige melodier. I likhet med i syngespill ble tyngre verk fra teater og musikkscener hånet og parodiert.  Det første nevneverdige eksempelet på genren er The Gentle Shepherd (1725) av Allan Ramsay, mens det definitive høydepunktet var John Gays berømte The Beggar's Opera (Tiggeroperaen) fra 1728. Ballad opera var en populær underholdningsform i London i rundt 25 år. Det siste nevneverdige eksempelet er  Richard Sheridans The Duenna fra 1775, men da var sjangerens storhetstid forlengst forbi. Tiggeroperaen er det eneste eksempelet på denne en gang så blomstrende sjangeren som fortsatt spilles.
Balladeopera kan ses på som en kritisk reaksjon på den italienske operaens fremmedspråk, oppstyltede dialoger på resitativform og urealistiske handling. Mens den italienske operaen nærmest var forbehold et publikum fra de øvre sosiale lag, maktet den nye sjangeren å lokke også under- og mellomsjiktene til musikkteatrene. Suksessen fortrengte den italienske operaen og bidro til at for eksempel Georg Friedrich Händel ikke skrev flere operaer etter 1741.
Volksmarinedivision

Volksmarinedivision var en bevæpnet gruppe som ble grunnlagt under novemberrevolusjonen i Tyskland den 11. november 1918 av Volksmarinerat von Groß Berlin und Vororten. Gruppen bestod av revolusjonære matroser i Berliner Marstall og ble grunnlagt etter forslag av overmatros Paul Wieczorek. Gruppen ble stilt til disposisjon for politipresidenten i Berlin, Emil Eichhorn (USPD) som en revolusjonær, bevæpnet ordensmakt. Paul Wieczorek ble valgt til gruppens første kommandant. 
Regjeringen (Rat der Volksbeauftragten ) beordret 23. desember 1918 gruppen ut av Berlin og redusert fra 1 500 til 600 mann. Da soldatene deretter ble nektet lønn, inntok de regjeringskontorene. Deretter arresterte de den samme regjering som de i november hadde kommet for å beskytte.
Det kom til kamphandlinger mellom divisjonen og regjeringsstyrker som kulminerte i Juleopprøret i Berlin i 1918.
Hecyra

Utseende

Middelsstore, kraftige, mørkt gråbrune trebukker. Antennene er omtrent så lange som kroppen. Pronotum har en ganske liten tann midt på sidekanten.

Utbredelse

Fire av artene lever i Afrika, men gruppen forekommer også med én art i Kina.
Erik Solbakken

Annet

Solbakken var også stemmen til Tintin i den norske utgaven av Steven Spielbergs filmversjon, og er medvirkende i boken Sånn ca. alt om sex og kjærlighet. Han har også en podcast med Mads Hansen, som heter «Topp 3».
Stuping under Asialekene 1962

Stuping under Asialekene 1962. Stuping var en av flere sporter under de fjerde Asialekene som ble arrangert i Jakarta i Indonesia. Det var fjerde gangen som stuping var med på programmet i Asialekene. Stupkonkurransene ble avviklet i perioden 29. august til 1. september 1962. Det var fire øvelser, 3 meter sviktstup og 10 meter tårnstup for både damer og menn . Japan ble beste nasjon med tre gullmedaljer foran Indonesia med en.
Nestorius

Nestorius (gresk: Νεστόριος, født omkring 381  i Germanicia som tilsvarer dagens Kahramanmaraş, død omkring 451 i Kharga) var patriark av Konstantinopel mellom 428 og 431. Han gav støtet til den såkalte nestorianismen ved sine forsøk på å megle mellom stridende grupper innen teologien. En gruppe ledet av patriarken Kyrillos i Alexandria understreket at Maria var en gudeføderske slik som kirkemøtet i Nikea hadde fastslått i år 325 mens andre hevdet at Jesu egenskap som guddommelig ikke kunne være født i det hele tatt. Nestorius hadde keiser Theodosius IIs støtte til å lansere begrepet Kristusføderske som et kompromiss, men lyktes ikke i å forsone partene.
I stedet ble Nestorius beskyldt for kjetteri. I 430 skrev han et bønneskrift til pave Cølestin I, som imidlertid tok Kyrillos av Alexandrias parti. Året derpå ble konsilet i Efesus holdt i 431 der Nestorius ble avsatt som biskop og hans lære erklært å være kjettersk. I 451 ble læren atter fordømt ved konsilet i Chalkedon av de bispesseter som senere dannet de katolske og ortodokse kirkene. Biskopene lengst i øst, i Mesopotamia og Persia, medvirket imidlertisd ikke i disss beslutninger og innen den moderne Østens apostoliske og katolske assyriske kirke feires hans helgendag den 25, oktober.
Cadaverota

Utseende

Små (ca. 3 millimeter), mørke, forholdsvis tettbygde kortvinger.

Levevis

Disse billene finnes på bakken, mellom råtnende plantedeler, i kompost og ved møkk og åtsler. Navnet skulle tyde på at de er spesielt knyttet til åtsler, men dette er neppe tilfellet.
Evakueringen av Dannevirke

Anlegget

Dannevirke var det danske forsvarsanlegget som strakk seg fra det vestre Jylland til handelssenteret Hedeby i øst, det senere Slesvig ved Slien og beskyttet landets sørgrense som var Hertugdømmet Slesvigs sørgrense langs elven Eider. Før andre slesvigske krig krigen hadde Dannevirke en stor symbolkraft i Danmark og ble av mange ansett uinntakelig. Anlegget utnyttet terrenget og var militærgeografisk en naturlig forsvarlinje, da den var plassert der Jylland er på det smaleste og de vestlige områder ved Eider og Trenen var et våtmarksområde og ugjennomtrengelig for hærstyrker. Anlegget hadde i årene før krigen blitt forsterket  med nye skanseanlegg tvers over hele Sønderjylland. Ved krigens start hadde anlegget 27 skanser og en bemanning på 38 000 mann.

Krigshandlingene

Men i 1864 stod den danske hær over for flere problemer. Den prøyssiske hær var bedre utrustet, både med hensyn til håndvåpen kanoner. De tyske hærene var dobbelt så store med nytt langtrekkende artilleri. 2. februar angrep de prøyssiske styrkene med 10 000  mann de danske forpostene og fire skanser ved Mysunde. I  slaget ved Mysunde lyktes det danske artilleriet å slå tilbake de prøyssiske angriperne.
Imidlertid gjorde den kalde vinteren at våtmarksområdene hadde frosset til, slik at de prøyssiske styrkene kunne rykke forbi befestningene og omringe de danske styrkene.  Den danske øverstkommanderende, general Christian de Meza beordret derfor etter et krigsråd i Slesvig 4. februar at stillingene skulle evakueres den påfølgende dagen for å unngå omringning.

Reaksjoner

Retretten var et vellykket og koordinert tilbaketog gjennom en kald snøstorm tilbake til den befestede stillingen ved Dybbøl nær Sønderborg. Aksjonen ble imidlertid sterkt kritisert i opinionen sin samtid, da myndighetene hadde vektlagt hvor viktig denne befestningen var for Eiderpolitikken, som tok sikte på at hele Slesvig skulle bli en integrert del av Danmark. I ettertid er imidlertid aksjonen blitt ansett som en vellykket og militært sett nødvendig aksjon.
Siden den danske offentligheten hadde betraktet Dannevirke nærmest som uinntakelig, kom evakueringen som et sjokk og utløste uro i København. Statsminister Ditlev Gothard Monrad uttalte på møte i statsrådet 11. februar at uroen hadde mistet betydning, men at den bekreftet hans politiske mål om at fortsette kampen mot okkupasjonsstyrkene med full kraft. General de Meza ble etter et møte i statsrådet 26. februar 1864 tvunget til å gå av, til tross for kongens forsøk på å beholde ham i overkommandoen.
Takahiro Yamanishi

Karriere

Takahiro Yamanishi startet sin profesjonelle karriere i Júbilo Iwata i 1995. Han har også spilt for Shimizu S-Pulse.
Han ble tatt ut i Japans tropp til VM i fotball U-20 1995.
French Open 1997

French Open 1997 ble spilt på Roland Garros-stadion i Paris i perioden 28. mai til 8. juni. French Open er en Grand Slam-turnering i tennis på grus. Gustavo Kuerten beseiret Sergi Bruguera i singlefinalen for herrer og Iva Majoli vant over Martina Hingis i damefinalen.
Alpha

Etymologi

Alpha er den engelske skrivemåten av den første bokstaven i det greske alfabetet, alfa (gresk: άλφα).
Ibanag

Folk

Med noe over 500.000 mennesker ibanagene en av de større etniske minoriteter på Filippinene. Folket lever på øya Luzon, hovedsakelig i provinsene Cagayan, Isabela og Nueva Vizcaya.
Identiteten som eget folk står muligens sterkere i den filippinske diaspora - blant ibanager i utlandet - enn den er i hjemlandet, der folket gradvis assimileres.  
Navnet består av leddene «i» for folk og «bannag» for elv. Skrivevarianter er ybanag, ybanak og ibanak.

Språk

Språket ble avskaffet som undervisningsspråk i skolene, noe som skyldes dels den filippinske regjeringens tidligere intensjon å fortrenge mindre språk til fordel for tagalog (kalt pilipino), dels at det meste av området er stadig mer dominert av det viktigere regionale språket ilokano, hele landsdelens lingua franca. Senere (fra 2012) er imidlertid språket blitt reintrodusert i skolene.
Språkes kan høres særlig i Tuguegarao City, Solana, Cabagan, San Pablo, Isabela, Tumauini, Isabela, Sta. Maria, Isabela, Sto. Tomas Isabela, Ilagan, Gamu, Naguilian og Reina Mercedes. Det er også mange som bruker språket i Abulug, Aparri, Camalaniugan, Lal-lo og Tuao. De fleste av dem taler dessuten ilokano. 
Ibanag er nær beslektet med gaddang, itawis, agta, atta, yogad, isneg og malaweg.
Fransk bulldog

Bakgrunn

Opprinnelsen til denne bulldoggen er usikker og omdiskutert. FCI anerkjenner den som fransk av opprinnelse, men mange briter mener at opprinnelseslandet er Storbritannia. 
En teori er at småvokste spanske bulldogger ble ført til Frankrike (Paris) og krysset der med småvokste engelske bulldogger på andre halvdel av 1800-tallet. En annen teori er at spesielt småvokste engelske bulldogger ble ført til Frankrike av engelskmenn som søkte jobb der i siste halvdel av 1800-tallet. Det engelske tidsskriftet Country Life skrev den 29. april i 1899 i en artikkel at for 35 år siden (altså omkring 1865) var det vanlig med småvokste lette bulldogger i landet. På den tiden ble det alt mer populært med små hunder i Frankrike, spesielt blant såkalte «Belles De Nuit» (spaserende folk) i Paris.
Den første raseklubben ble etablert i Paris i 1880. De første registreringene i stamboka ble foretatt i 1885, mens den første rasestandarden ble publisert i 1898. Samtidig ble rasen akseptert under navnet fransk bulldog av Société Centrale Canine i Frankrike. Den nye hunderasen ble først vist på en hundeutstilling i 1887.
Rasen oppfattes som spesielt hengiven ovenfor sine eiere, og går godt overens med andre mennesker og hunder. Fransk bulldog er leken og oppfattes som familiens lille klovn.
Robert da Silva Almeida

Landslaget

Robert da Silva Almeida spilte 3 landskamper for Brasils herrelandslag. Han ble tatt ut i Brasils tropp til FIFA Confederations Cup 2001.
Ferdinand II av Det tysk-romerske rike

Bakgrunn

Ferdinand begynte på jesuittenes skole i Graz da han var åtte år gammel. Hans separate husehold ble etalbert tre år senere. Hanss foreldre ønsket å holde ham vekk fra de lutherske steiermarkske adelsfolk, og sendte ham så til Ingolstadt for å fortsette sin utdannelse ved jesuittenes kollegium der i Bayern. Foreldrene bad hans morfar Vilhelm V av Bayern om å se til hans utdannelse. Ferdinand ble således oppfostret av jesuitter. 
Fra 1598 utryddet han på noen få år protestantismen i sine egne land. Målet var å styrke såvel keisermaktens som katolisismens stilling i det tysk-romerske rike.

Konge

Da de eldre grenene av habsburgerne var på vei til å dø ut, ble Ferdinand i 1617 valgt til konge i Böhmen og i 1618 i Ungarn på tross av protestantenes motstand. De spanske habsburgerne fikk som erstatning for sine krav Alsace. 
Ferdinands fremme av katolisismen bidro til det opprør i Böhmen i 1618 som ble begynnelsen av trettiårskrigen. Ved krigens start ble han fordrevet fra Böhmen.

Keiser

Hans håndtering av Böhmen gjorde spørsmålet om Ferdinands valg til keiser kontroversielt. Men det ikke fantes passende motkandidater, etterfulgte han i 1619 sin nevø, Matthias, som tysk-romersk keiser, da denne døde uten arvinger.
Han gjenvant makten i Böhmen ved slaget ved det hvite berg i 1620. Böhmen ble deretter hardt straffet, og befolkningen fikk valget mellom å utvandre eller vende tilbake til katolisismen. Målet var å styrke såvel keisermaktens som katolisismens stilling i det tysk-romerske rike. 
Han var en særdeles mektig keiser, ikke minst i kraft av sine feltherrer Johann Tserclaes Tilly og Albrecht von Wallenstein. Ferdinand II var far til Ferdinand III, også han tysk-romersk keiser.
Sin fremgang under krigen utnyttet han til å utrydde protestantene og innskrenke stenderfriheten i arvelandene. Ferdinands planer om sammen med Albrecht von Wallensteins tropper å innskrenke keiserens innflytelse, irriterte imidlertid mange av de tyske fyrstene og Frankrike. Dette sammen med restitusjonsediktet fikk Sverige til å gå i krig mot keiseren. Freden i Praha i 1635 innebar i hovedsak at disse planer ble oppgitt grunnet den overmektige motstanden.
Ferdinand var gift to ganger. Han ble gift med Maria Anna von Bayern den 23. april 1600, og de fikk syv barn sammen. Den 2. februar 1622 giftet han seg med Eleonora Gonzaga. De fikk ingen barn sammen. 
Ferdinand var personlig en velvillig, gladlynt, musikkelskende og generøs mann, men han var svak og uten større begavelse.
Veien til Agra

Handling

Boken handler om to søsken i India, trettenårige Lalu og den syvårige søsteren hans, Maya, som er på vei fra Allahabad til Agra. Maya lider av en alvorlig øyensykdom som er i ferd med å gjøre henne blind. Veien er støvete, brennhet og anstrengende, og om natten truer slanger og sjakaler. Men barna holder motet oppe, for de har hørt at sykdommen kan helbredes på sykehuset i Agra. På veien møter de både snille og slemme mennesker, og får ri på elefant. Til slutt kommer de frem og får hjelp av europeiske leger.

Hørespill og fjernsynsoppfølging

Kort tid etter bokutgivelsen besluttet NRK Radio å lage et hørespill av boken. Ebba Haslund utarbeidet manuset.
I 1963 var boken utgangspunkt for en konkurranse i NRK Fjernsynets barne-programserie Kosekroken. Året etter, i 1964, bygget Kosekroken videre på hørespillet og aktivitetskonkurransen, og sendte dessuten en serie kortfilmer som illustrerte utvalgte scener fra hørespillet og boken.

Priser

I 1959 mottok Sommerfelt forlaget Damms «ekstrapris» på 5000 kroner for Veien til Agra. Dette var første gang ekstraprisen ble delt ut.
I 1960 mottok boken Kirke- og undervisningsdepartementets førstepris som en av de to beste barnebøkene som ble utgitt i Norge i 1959.
I 1962 mottok forfatteren «the Jane Addams Peace Book Award» fra The Women's International League for Peace and Freedom. Boken hadde ved utgangen av 1962 mottatt i alt ni ulike priser.

Oversettelser

Per desember 1962 hadde Veien til Agra blitt oversatt til 14 språk.

Oppfølger

Høsten 1962 utga Damm forlag Sommerfelts oppfølger til Veien til Agra. Oppfølgeren hadde tittelen Den hvite bungalowen, og var illustrert av Ulf Aas akkurat som den første boken. Da Den hvite bungalowen ble sendt ut på markedet ble Veien til Agra allerede omtalt som en verdenssuksess.
Urban Connection

Urban Connection (etablert 1996 i Trondheim) var en norsk jazztrio bestående av
Håkon Mjåset Johansen trommer, Frode Nymo saksofon og Steinar Raknes bass.  
Med utspring i Jazzlinja (NTNU) ble de kåret til årets unge jazzmusikere (1999), og EM-vinnere under Avignon International Jazzcontest (2000).
De ga ut egenkomponert materiale på Urban Connection (2001) som ga Spellemannprisen 2001. 
Senere utkom French only (2002), laget i Avignon, der de fortsetter i en postbop akustisk stil, samt Urban Connection III (2004).  Alle utgivelser på Bergland Productions. 
Trioen har også fremført med verdenskjente musikere som Chick Corea, Steve Grossman og Michael Brecker,
besøkt flere internasjonale jazzfestivaler (som North Sea Jazz Festival), Litauen, Canada, Japan, Kina og Nepal (2004), representert moderlandet på EBU-festivaler (Tsjekkia), fungert som Norsk jazzforum's utsending til Færøyene, og endelig, turnert internasjonalt i Baltikum og Vietnam, da på oppdrag av Utenriksdepartementet.
Asle Toje

Bakgrunn og akademisk karriere

Han slekter fra Utsira og vokste opp på Byremo og i Drøbak. Toje tok sin utdannelse ved Universitetet i Oslo og Universitetet i Tromsø før han tok doktorgrad i internasjonal politikk ved Pembroke College ved University of Cambridge i 2006. Han studerte under Kenneth Waltz da han oppholdt seg som Fulbright-stipendiat ved Columbia University 2004–2005, og var forskningsmedarbeider ved Institutt for forsvarsstudier 2007–2008. I 2008 var Toje gjesteforsker ved European Union Institute for Security Studies (EUISS) i 2008. På den tiden ble han regnet blant landets mest lovende unge statsvitere av Dagens Næringsliv.
Toje har vært medlem av Det europeiske vitenskapsakademiets utvalg for unge forskere.
I 2010 ble han oppnevnt i statsråd som medlem av Inkluderingsutvalget, hvor han var leder for dialogarbeidet. I 2014 var han medlem av Forsvarsdepartementets uavhengige ekspertgruppe om Forsvarets forutsetninger for å kunne løse utfordringer knyttet til sikkerhetspolitisk krise og krig.
Toje er en uttalt tilhenger av nasjonalstaten, fri markedsøkonomi og kulturkonservatisme. Han skriver i introduksjonen til boken Jernburet fra 2014:
«Selv er jeg hva du kanskje kan kalle en ‘tørrlagt liberaler’. Jeg har mistet min ungdoms overbevisning om at frihet trumfer alle andre hensyn og at ‘markedets usynlige hånd’ vil korrigere all ubalanse. Jeg mener vi har en arv det er vår plikt å bevare og å bære videre. Når jeg gransker mine egne tilbøyeligheter, ser jeg en tredeling: Jeg tenderer mot å være ‘rød’ i sosiale spørsmål, liberal i økonomiske henseender og konservativ når det gjelder kultur og politikk.»
I 2006 skapte Toje debatt ved å advare mot multikulturalisme som samfunnskontrakt. I 2009 hevdet han at Norge gikk inn i en kulturkamp, et begrep hentet fra Otto von Bismarcks forsøk på å redusere Den katolske kirkes innflytelse i 1870-årene. Han hevdet også at kulturradikalismen var i ferd med å lide nederlag i norsk offentlighet.
Toje er tilhenger av et sterkt forsvar og sterke alliansebånd i samme utenrikspolitiske tradisjon som Radosław Sikorski og Anders Fogh Rasmussen. I 2017 vakte han debatt gjennom å ta dissens i det regjeringsoppnevnte Utvalg om langsiktige konsekvenser av høy innvandring ved å hevde at forsatt høy innvandring vil føre til at etniske nordmenn kommer i mindretall og at dette vil få en dramatisk effekt på norsk kultur.
Etter eget utsagn tilhører Toje den nyklassiske realismen innen internasjonal politisk teori. Som akademiker er Toje mest kjent for å ha videreutviklet «transatlantic bargain»-tesen, hvor han argumenterer for at USAs nærvær gjennom NATO og europeisk integrasjon i form av EU utgjør et integrert kompleks. I 2010 utgav han boken The European Union as a Small Power: After the Post-Cold War.
I tillegg til akademiske artikler om sikkerhetspolitikk og bistandspolitikk i fagtidsskrifter, har Toje bidratt med innlegg i blant annet Financial Times, Weekendavisen, Axess, Berlingske, Die Zeit og The Daily Telegraph.
I februar 2018 ble han av FrPs stortingsgruppe innstilt som kandidat til Nobelkomiteen.
Baqa'a

Baqa'a (البقعة) er en palestinsk flyktningleir ca. 20 km nord for Amman i Jordan. FN har registrert 80.100 palestinske flyktninger bosatt der (2008). Med dette er leiren Jordans største.
UGC 5101

UGC 5101 er en særegen galakse med en enkelt kjerne som ligger ca. 550 millioner lysår unna jorden i stjernebildet Store bjørn. På grunn av den ustrukturerte formen er den sannsynligvis resultat av en galaksekollisjon. Det er tenkt at UGC 5101 inneholder en aktiv galaksekjerne som ligger bak gassen og støvet rundt galaksekjernen.
Homophileurus

Utseende

Middelsstore til ganske store, avlange, blankt rødbrune til svarte hornbiller. Hos denne slekten er pronotum mue bredere enn langt, med en bred og dyp midtfure, noen ganger også med en pigg på hver side. Hannen har to forholdsvis lange (sammenlignet med andre Phileurini) horn i pannen.

Levevis

Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

Utbredelse

Gruppen er utbredt i Sør- og Mellom-Amerika.
Studentparlamentet ved Universitetet i Oslo

Sammensetning

Studentparlamentet består av 36 medlemmer valgt i årlige valg, hvorav 28 velges ved forholdstallsvalg der hele universitetet utgjør en valgkrets. I likhet med Studentparlamentet ved Universitetet i Bergen og Studentparlamentet ved Universitetet i Tromsø velges Studentparlamentets representanter ved listevalg hvor alle studenter ved UiO har stemmerett. I tillegg velges én representant til Studentparlamentet fra hvert enkelt fakultets studentutvalg, totalt åtte representanter. Representantene velges for ett år av gangen (valget avholdes vanligvis i april), mens funksjonsperioden til arbeidsutvalget er 1. juli til 30. juni.

Ledelse og organisering

Studentparlamentet avholder minst tre møter i semesteret, alle åpne for publikum. Til daglig ledes studentparlamentets arbeid av et arbeidsutvalg, bestående av fem tillitsvalgte som er honorert i full stilling (leder, studie- og læringsmiljøansvarlig, kommunikasjonsansvarlig og to universitetsstyrerepresentanter). I tillegg har Studentparlamentet to saksforberedende komiteer, Internasjonal komité og Studie- og forskningskomiteen. Studentparlamentet har ansatt en organisasjonskonsulent på fulltid.

Historisk oversikt over tillitsvalgte

For oversikt over tidligere studenttillitsvalgte ved UiO, se Historisk oversikt over studenttillitsvalgte ved Universitetet i Oslo
Kokkelimonke

Kokkelimonke er et slangord som betyr «fanteri» eller «muffens». Kokkelimonke er også det norske produktnavnet på et opprinnelig amerikansk brettspill der det gjelder å gjette riktig forklaring på vanskelige ord eller bløffe motstanderne med egne morsomme forklaringer.

Ordet

Det uhøytidelige ordet kokkelimonke kan bety «(avtalt) lureri», «triksing» eller «intrigespill», og brukes i uttrykk som «å drive med kokkelimonke». På svensk heter dette slangordet kuckelimuck. Det brukes noe sjeldnere enn på norsk, men betyr også der «muffens» eller «sammenkok». Opphavet  er usikkert, men kokkelimonke kan være dannet av det svenske kuckel, som nettopp betyr «fanteri» eller «intriger» og tilsvarer det gammelnorske kukl, «trolldomskunst» og «synkverving», og det danske kogl. Kuckel kan så ha blitt kombinert med det engelske uttrykket monkey business til kokkelimonke.
Spillet Kokkelimonke kalles Balderdash på engelsk, et ord som betyr «tull» og som muligens er avledet av det latinske balductum. Balductum var en blandingsdrikk eller toddy av varm, krydret melk og øl, på engelsk kalt posset, som ble brukt under middelalderen som botemidel mot forkjølelse. Spillet kalles Rappakalja på svensk, et ord som opprinnelig stammer fra finsk og betyr «utvannet, dårlig, alkoholholdig drikke»  eller i overført betydning «rør» eller »uforståelig eller innholdsløst prat».

Spillet, bakgrunn og regler

Underholdnings- og selskapspillet Kokkelimonke ble opprinnelig laget av amerikanerne Laura Robinson og Paul Toyne. Brettspillet blir i USA solgt under navnet Balderdash. Den norske versjonen av spillet ble utviklet og utgitt første gang i 1993, opprinnelig av spillforlaget Casper/Target games (første til tredje utgave kom i 1993, 1995, 2000), seinere av Tactic (fjerde utgave 2003). Spillet finnes i flere varianter, for eksempel med andre kort og kategorier og med og uten spinnehjul, under norske produktnavn som Kokkelimonke 2000, Kokkelimonke Jubileum og Kokkelimonke Extreme.
Kokkelimonke er beregnet for tre til åtte personer, hvorav én er spilleder. Lederen trekker kort med ulike uvanlige og rare begreper og spørsmål. Hver medspiller skriver anonymt ned sine egne, sannsynlige forklaringer som presenteres av spillederen sammen med de riktige definisjonene. Den som klarer å velge korrekt definisjon eller å lure eller fenge andre med troverdige eller morsomme svar, får poeng og flytter sin brikke det tilsvarende antall ruter på en kort bane. Førstemann til mål vinner. Oppgitt spilletid er omkring 60 minutter.